section_heading: Povijest
paragraph_text: Selo Crvenice se spominje još 1572. godine pod imenom Dubica. To se zna iz dva podatka: prvi je što se u zapisu mostarskog kadije iz te godine navodi da se stanovnici Dubice iz Duvanjskog kraja tuže kadiji da ih izvjesni pop Sava iz Imotskog sa svojim odmetnicima silom želi prevesti na pravoslavlje, a drugi podatak, koji korespondira s prvim, kaže da se sridnji kraj jedan od crveničkih zaselaka i danas u pričama starijih ljudi spominje pod imenom Dubica.